
ΔΕΛΤΙΟ ΤΥΠΟΥ
Ομιλία με θέμα  “Βιοτεχνολογία και Τεχνητή Νοημοσύνη: Στο κατώφλι του Υπερανθρωπισμού - μια φιλοσοφική αναζήτηση ”
[bookmark: _GoBack]Το Τμήμα Βιοχημείας και Βιοτεχνολογίας στο πλαίσιο των εορτασμών των 25 χρόνων λειτουργίας έχει ως προσκεκλημένο ομιλητή τον Δρ Γιώργο Χατζηβασιλείου, την Τρίτη 8 Οκτωβρίου και ώρα 6:30 μμ στο αμφιθέατρο Κατσίγρα στην Πλατεία Ταχυδρομείου. Ο Δρ. Χατζηβασιλείου, Δημοσιογράφος και Συγγραφέας, θα δώσει ομιλία με τίτλο «Βιοτεχνολογία και Τεχνητή Νοημοσύνη: Στο κατώφλι του Υπερανθρωπισμού - μια φιλοσοφική αναζήτηση» και θα ακολουθήσει ανοιχτή συζήτηση.
Ο Γιώργος Χατζηβασιλείου  γεννήθηκε και σπούδασε στη Θεσσαλονίκη λαμβάνοντας διδακτορικό στη Φιλοσοφία της Τεχνολογίας και μεταπτυχιακό στην Πολιτική Φιλοσοφία. Είναι συγγραφέας του βραβευμένου και best seller βιβλίου «Φιλοσοφία της Τεχνητής Νοημοσύνης – Ένα ταξίδι στο μέλλον» (Διόπτρα, 2023), του πρώτου στην ελληνική βιβλιογραφία για τη φιλοσοφία και τη μελλοντική επίδραση της ΑΙ, τιμώμενο με διάφορες διακρίσεις (διδάσκεται στα ελληνικά Πανεπιστήμια, προκρίθηκε απ’ το Υπουργείο Παιδείας Κύπρου ως ύλη για τις Πανκύπριες Εξετάσεις [2024] κλπ.). Είναι επιπλέον βραβευμένος δημιουργός ντοκιμαντέρ (ΕΡΤ), δημοσιογράφος και αρθρογράφος για την πολιτική και τη φιλοσοφία των νέων τεχνολογιών (Athens Voice, Βήμα, Τα Νέα).

📍 Αμφιθέατρο Κατσίγρα, Πλατεία Ταχυδρομείου, Λάρισα
📅 Οκτώβριος 8, 2025 🕕 18:30-20:30

